Ανάπτυξη ενός προτύπου αξιολόγησης και συνεχούς βελτίωσης της προσβασιμότητας εμποδιζόμενων ατόμων σε επίπεδο Δήμου:
Creators: name: Τσαλής, Παναγιώτης Κ.
Publisher: name: Aristotle University of Thessaloniki
Year: 2010
Subjects: Άτομα με Αναπηρία
Εμποδιζόμενα Άτομα
Προσβασιμότητα
Σχεδιασμός για όλους
People with disability
People with restricted mobility
Accessibility
Design for all

description: Αντικείμενο της διδακτορικής διατριβής είναι η διερεύνηση της δυνατότητας ανάπτυξης ενός προτύπου αξιολόγησης και συνεχούς βελτίωσης της προσβασιμότητας των εμποδιζομένων ατόμων σε επίπεδο Δήμου. Αρχικά, αναλύεται η ανάγκη για τη διαμόρφωση ενός προτύπου το οποίο θα εξασφαλίσει την ολιστική προσέγγιση του ζητήματος αναπηρίας, τόσο σε επίπεδο πολιτικής όσο και σε επίπεδο εφαρμογής στην αλυσίδα μετακίνησης. Αναλύεται η εφαρμογή προτύπων σε άλλους τομείς της ανθρώπινης δραστηριότητας και παρουσιάζονται τα Συστήματα Περιβαλλοντικής Διαχείρισης, και ειδικότερα το PERS. H δομή και η λογική του PERS χρησιμοποιήθηκαν ως βάση για την ανάπτυξη του συστήματος αξιολόγησης και συνεχούς βελτίωσης προσβασιμότητας, δεδομένης της επιτυχούς εφαρμογής του στον λιμενικό τομέα και των ιδιαίτερων χαρακτηριστικών του. Στη συνέχεια, παρουσιάζεται το διαμορφωμένο πρότυπο με τις εξής κύριες ενότητες: Τμήμα 1: Σύντομη περιγραφή του Δήμου και χαρακτηριστικών του που σχετίζονται με το ζήτημα της προσβασιμότητας Τμήμα 2: Δήλωση πολιτικής της πόλης στο ζήτημα της ισότιμης συμμετοχής των δημοτών με αναπηρία – Παράδειγμα δήλωσης πολιτικής Τμήμα 3: Καταγραφή δράσεων που σχετίζονται με την προσβασιμότητα, σχετικής νομοθεσίας και δεικτών απόδοσης. Τμήμα 4: Διευθύνσεις Δήμων που εμπλέκονται στη διαδικασία εξασφάλισης προσβασιμότητας και αρμοδιότητες αυτών Τμήμα 5: Έκθεση προσβασιμότητας Τμήμα 6: Επιλεγμένα παραδείγματα καλών πρακτικών Διατυπώνεται η ισχύουσα νομοθεσία σε ζητήματα πρόσβασης και ειδικότερα εντοπίζονται και παρουσιάζονται υπό μορφή πίνακα τα νομοθετήματα που σχετίζονται με την κάθε συγκεκριμένη διεύθυνση του Δήμου. Αναλύεται η ανάγκη και ο ρόλος της προτεινόμενης επιτροπής προσβασιμότητας και παρουσιάζονται παραδείγματα δράσεων πρώτης προτεραιότητας στις οποίες θα μπορούσε να προβεί η πόλη. Δίνεται ιδιαίτερη έμφαση στην αντικειμενική αξιολόγηση της υφιστάμενης κατάστασης. Για το λόγο αυτό, διατυπώνεται μια μεθοδολογία αξιολόγησης της υπάρχουσας κατάστασης που περιλαμβάνει τις ακόλουθες λίστες ελέγχου προσβασιμότητας: α) ανοιχτών χώρων και διαδρομών β) δημόσιων κτιρίων γ) μέσων μαζικής μεταφοράςδ) πολιτικών που σχετίζονται με την αναπηρία. Ακολουθούν τα αποτελέσματα από την εφαρμογή του προτύπου στο Δήμο Θεσσαλονίκης. Παρουσιάζονται γενικά χαρακτηριστικά του Δήμου. Διατυπώνεται δήλωση πολιτικής προσβασιμότητας και αναγνωρίζονται οι διευθύνσεις του Δήμου Θεσσαλονίκης που σχετίζονται με την προσβασιμότητα. Γίνεται εκτενής αξιολόγηση υποδομών και πολιτικών του Δήμου Θεσσαλονίκης η οποία παρουσιάζεται στα παραρτήματα και αναγνωρίζονται επιλεγμένες καλές πρακτικές. Τέλος, παρουσιάζονται τα συμπεράσματα από την εφαρμογή του προτύπου στο Δήμο Θεσσαλονίκης, τα συμπεράσματα της διδακτορικής διατριβής και προτάσεις για δράσεις στα ζητήματα προσβασιμότητας αλλά και περαιτέρω διερεύνηση, τα οποία καταδεικνύουν τη χρησιμότητα της εισαγωγής του προτύπου αξιολόγησης και συνεχούς βελτίωσης προσβασιμότητας και της μετέπειτα εξέλιξής του σε ένα σύστημα πιστοποίησης της προσβασιμότητας σε επίπεδο Δήμου.
description: The subject of this doctorate dissertation is the development of a standard for the assessment and continuous improvement of the accessibility of Municipalities to people with restricted mobility. Initially, the need for the development of a standard which will ensure a holistic approach on disability issues, both on a policy and on a transport chain and built environment level, is presented. The application of standards in other areas of activity is examined and the Environmental Management Systems, and especially PERS whose structure was used as a basis for the development of an accessibility standard, are presented. Following these, the proposed accessibility standard is presented which includes the following main parts: Part 1: Short description of the Municipality and its characteristics that are related to accessibility Part 2: Policy statement of the Municipality concerning the equal participation of citizens with disability Part 3: Actions that are related to accessibility, related legislation Part 4: Municipality departments related with accessibility and their responsibilities Part 5: Accessibility report Part 6: Good practice examples Legislation related to disability, and in particular laws concerning each individual Municipality department are identified. The need for the creation of an accessibility committee and its role are analysed and examples of first priority actions for the improvement of the accessibility by the municipalities are presented. Particular emphasis is given on the assessment of the existing accessibility level. A methodology is created which includes accessibility checklists examining a) routes and open spaces b) public buildings c) public transport d) policies related to disability . This is followed by the results of the application of the proposed standard at the Municipality of Thessaloniki. The general characteristics of the Municipality are presented, an accessibility policy statement is formed and the Municipality Departments related to accessibility, as well as the relative legislation, are identified. A detailed accessibility assessment of the Thessaloniki Municipality’s infrastructure and policies is made, which is presented at the dissertation’s annexes, and selected good practice examples are identified. Finally, the results of the application of the proposed standard at the Municipality of Thessaloniki, the results of the present doctorate dissertation, and general proposals for improvement on accessibility issues and further research are presented which make obvious the worth of applying the standard for assessment and continuous improvement of accessibility and the need for its further evolution into a system for the certification of accessibility on Municipal level.